Գոյություն ունեցող փաստերի համաձայն, Իրանն ամենահին երկրներից է, որտեղ գործում են շրջակա միջավայրի վերաբերյալ օրենքներ ու կանոններ: Հնադարյան իրանցիների ուսուցումներում մեծ նշանակություն է ունեցել բնության տարրերի՝ օդի, ջրի, հողի, կրակի պահպանումն ու շրջակա միջավայրի մաքրությունը: Իրանցիների մոտ անտառն ու ծառը միշտ գեղեցկության ու թարմության խորհրդանիշ են եղել և ընդգծվել են կրոնական ուսուցումներում: Պատմությունը վկայում է այն մասին, որ հնադարյան ժամանակներում իրանցիներն ունեցել են հատուկ ծեսեր, որոնց ընթացքում զբաղվում էին ծառատնկությամբ: